Čećikaty dub

Čećikaty dub (Quercus petraea, Syn.: Q. sessilis, Q. sessiliflora) je štom ze swójby bukowych rostlinow (Fagaceae). Dalše serbske mjeno je chrast.

Słuša k podrodej Lepidobalanus a tohodla je ze šiškatym dubom (Quercus robur) přiwuzny.

 Wopis 
Čećikaty dub je w lěće zeleny štom, kotryž docpěwa wysokosć wot 35 (40) m. Wón je zmjerzkokruty.

Tołsty a sylny zdónk je chětro runy hač do króny. Skora je brózdźena a šěrojta.

 Łopjena 
Łopjena su tróšku kožowe a maja 4-6 (5-8) tupych lapow, na spódku bjez wuškow. Wone docpěwaja dołhosć wot 8 hač 16 cm. Jich stołpik je wjace hač 1 cm dołhi.

 Kćenja 
Kćěje w meju. Kćenja so z lisćom jewja. Muske kćenja steja w mickach.

 Płody 
Płódnistwo je zwjetša sedźace. Žołdź po jednej štwórćinje w płodowym kelušku sedźi a docpěwa dołhosć wot 2 hač 3 cm. 

 Stejnišćo 
Rosće w lisćowych měšanych lěsach, wosebje hłubokich a srjedźnych połoženjow.

 Rozšěrjenje 
Štom je w srjedźnej a juhowuchodnej Europje a zapadnej Aziji domjacy.

 Wužiwanje 

 Podobna družina 
 Mjechki dub (Quercus pubescens) ma móškaty delni bok łopjenow. Rosće w wosebje ćopłych lěsach.

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 708 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 432 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 398 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Bukowe rostliny
Kategorija:Štomy